95. ΑΠΟΦΑΣΗ ΥΠΟΥΡΓΩΝ ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΩΝ  ΚΑΙ ΓΕΩΡΓΙΑΣ Αριθ. 80623 της 12/19 Αυγ. 1987 (ΦΕΚ  Β΄ 437) Καθορισμός επιτοκίων αγροτικής στέγασης των χορηγουμένων δανείων από την Αγροτική Τράπεζα της Ελλάδος. Έχοντας υπόψη: 1.Την παρ. 3 του άρθρ. 3 του Νόμ. 1266/82 «περί οργάνων ασκήσεως της νομισματικής, πιστωτικής και συναλλαγματικής πολιτικής και άλλες διατάξεις». 2.Το Ν.Δ. 123/73 «περί των υπό της Αγροτικής Τράπεζας της Ελλάδος χορηγουμένων χαμηλοτόκων δανείων αγροτικής στέγασης», αποφασίζουμε: α)Καθορίζουμε την επιδότηση επιτοκίου των αγροτικών στεγαστικών δανείων που δόθηκαν από την Αγροτική Τράπεζα της Ελλάδος προς τους δικαιούχους αγρότες για το χρονικό διάστημα από 1.1.1985 μέχρι 30.6.1987 ως ακολούθως: Α Δικαιούχοι: (1)Νέοι αγρότες. (2)Αγρότες κάτοικοι ορεινών και προβληματικών περιοχών, καθώς και άτομα που επιστρέφουν στην επαρχία για να ασχοληθούν με τη γεωργία (άτομα που εγκαταλείπουν τις πόλεις ή παλιννοστούντες μετανάστες ή πολιτικοί πρόσφυγες). (3)Αγρότες με περισσότερα από 2 παιδιά που δεν εμπίπτουν στις πιο πάνω κατηγορίες (1),(2). Α1.Επιτόκια: Επιδότηση επιτοκίου από τον προϋπολογισμό του Υπουργείου Γεωργίας 7,5%. Επιβάρυνση δανειοδοτουμένων 6%. Β.Δικαιούχοι Αγρότες που δεν εμπίπτουν στις περιπτ. Α(1), (2), (3). Β1.Επιτόκια: Επιδότηση επιτοκίου από τον προϋπολογισμό του Υπουργείου Γεωργίας 2%. Επιβάρυνση δανειοδοτουμένων 11,5%. β)Καθορίζουμε την επιδότηση επιτοκίου των αγροτικών στεγαστικών δανείων που δόθηκαν από 1.7.87 και θα δοθούν εφεξής ως ακολούθως: Α.Δικαιούχοι: Οι κατηγορίες που αναφέρονται στην παρ. 1Α(1), (2), (3). Α1.Επιτόκια: Επιδότηση επιτοκίων από τον προϋπολογισμό του Υπουργείου Γεωργίας 6%. Β.Δικαιούχοι: Αγρότες που δεν εμπίπτουν στις περιπτ. 1Α(1), (2), (3). Β1.Επιτόκια: Επιδότηση επιτοκίου από τον προϋπολογισμό του Υπουργείου Γεωργίας 2%. γ)Η επιδότηση επιτοκίου που χορηγείται στην ΑΤΕ από τον προϋπολογισμό του Υπουργείου Γεωργίας μπορεί να μεταβληθεί με νεότερη απόφασή μας. Από 1.7.87 καταργείται η επιδότηση επιτοκίου που καταβάλλεται στην ΑΤΕ από το λογαριασμό του Νόμ. 128/1975. Από την 1.7.87 καταργείται κάθε προβλεπόμενη με αποφάσεις της Νομισματικής Επιτροπής επιδότηση επιτοκίου δανείων Αγροτικής στέγασης. δ)Η απόφαση αυτή να κυρωθεί με νόμο και να δημοσιευθεί στην Εφημερίδα της Κυβερνήσεως. Η άνω απόφαση κυρώθηκε και έχει ισχύ νόμου από την ημερομηνία από την οποία ίσχυσε με την παρ. 1 άρθρ. 20 Νόμ. 1790/16-20 Ιουν. 1988 (ΦΕΚ Α΄ 134), τόμ. 39Γ σελ. 1068,37 αριθ. 6. 